
Nr. 295 din 10.01.2024




REFERAT DE APROBARE

pentru proiectul de hotărâre privind aprobarea Planului de acțiuni/lucrări de interes local cevor fi efectuate în anul 2024 de către persoanele apte de muncă, beneficiare de venit minim de incluziune componenta ajutor de incluziune potrivit Legii nr.196/2016 privind venitul minim de incluziune, cu modificările și completările ulterioare



Prezentul referat de aprobare are la bază prevederile art.6 alin.(3) și art.30 alin.(1) și alin.(2) din Legea nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de hotărâre privindaprobarea Planului de acțiuni/lucrări de interes local ce vor fi efectuate în anul 2024 de către persoanele apte de muncă, beneficiare de venit minim de incluziune componenta ajutor de incluziune potrivit Legii nr. 196/2016 privind venitul minim de incluziune, cu modificările și completările ulterioare.

Motivul elaborării acestui proiect de hotărâre reiese din prevederile art.61 alin.(1) lit.a) al Legii nr.196/2016 privind venitul minim de incluziune, cu modificările și completările ulterioare, respectiv obligația primarului de a întocmi anual, prin aparatul de specialitate, un plan de acțiuni/lucrări de interes local, care se poate revizui semestrial, de repartizare a orelor de muncă pentru sumele acordate ca ajutor de incluziune, de a ține evidenţa efectuării acestor ore şi de a asigura instructajul privind normele de tehnică a securităţii și sănătății muncii pentru toate persoanele care prestează acţiuni ori lucrări de interes local. 

Conform prevederilor art.59 alin.(1) din Legea nr.196/2016 privind venitul minim de incluziune, cu modificările și completările ulterioare, una dintre persoanele majore apte de muncă din familia beneficiară de venit minim de incluziune care include componenta ajutor de incluziune are obligaţia de a presta lunar, la solicitarea primarului, activități sau lucrări de interes local, cu respectarea duratei normale a timpului de muncă și a normelor de securitate şi sănătate în muncă. Planul de acţiuni/de lucrări de interes local se aprobă anual prin hotărâre a consiliului local.

Astfel, având în vedere cele mai sus prezentate precum și prevederile:
· art.59 şi art.61 din Legea nr. 196/2016 privind venitul minim de incluziune, cu modificările şi completările ulterioare;
· [bookmark: A3]art.13 și art.14 din HG nr.1.154/2022 pentru aprobarea Normelor metodologice de aplicare prevederilor Legii nr.196/2016 privind venitul minim de incluziune, cu modificările și completările ulterioare;
· art.129 alin.(2) lit.d) și alin.(7) lit.b) și art.196 alin.(1) lit.a) din OUG nr.57/2019 privind Codul administrativ, cu modificările și completările ulterioare;


P R OPUN:

	- aprobarea Planuluide acțiuni sau lucrări de interes local ce vor fi efectuate în anul 2024 de către persoanele apte de muncă, beneficiare de venit minim de incluziune componenta ajutor de incluziune potrivit prevederilor Legii nr.196/2016 privind venitul minim de incluziune;
[bookmark: _GoBack]	- Planul de acţiuni sau lucrări de interes local prevăzut la alin.(1) poate fi reactualizatsau revizuit pe parcursul anului, prin hotărâre a consiliului local, în funcție de necesitate;
	- Compartimentul administrare patrimoniu, transport public local, relațiicu asociațiile de proprietari, gospodărire, întreținere domeniu public și privatdin cadrul Direcției Tehniceși Direcția de Asistență Socială vor îndeplini atribuţiile privind supravegherea și monitorizarea efectuării acțiunilor sau lucrărilor,de către persoanele majore apte de muncă din familia beneficiară de venit minim de incluziune componenta ajutor de incluziune, care au obligația de a presta aceste acțiuni sau lucrăride interes local.

